### Beslutning

-

Afbud: Ivan Andreasen

### Sagsfremstilling

Anvendelse af klimamidler til skabelon og vejledning til vandhåndteringsplaner

På mødet den 23. november 2022 godkendte Kommunalbestyrelsen frigivelsen af 4,4 millioner kroner til klimatilpasningsprojekter.

Hvert projekt skal forelægges Teknik- og Miljøudvalget.

Forslag til kommuneplan 2025-2036 indeholder et nyt tværgående tema ”natur og vand”. I retningslinjerne for ”oversvømmelse og klimatilpasning” står bl.a.:

* Før lokalplanlægning skal risikoen fra forskellige oversvømmelseskilder og evt. udfordringer med bortledning af vand undersøges og vurderes.
* Ved lokalplanlægning skal der gennem en vandhåndteringsplan redegøres for samt sikres, at håndteringen af vand kan ske på en forsvarlig måde gennem afværgeforanstaltninger eller via en hensigtsmæssig planlægning, hvor oversvømmelsestruede områder f.eks. friholdes som ubebyggede områder eller indgår som multifunktionelle anlæg, som kan tåle en oversvømmelse, og som indgår rekreativt eller naturmæssigt i området.

Der er behov for rådgivningsbistand til at udarbejde både en vejledning og skabelon til, hvordan projektudviklere udarbejder en vandhåndteringsplan. Det anslås, at omkostningerne hertil vil være i størrelsesordenen 100.000 kr.

Med økonomi afsat til dette projekt er der disponeret midler for 4 mio. kr. Der resterer således 0,4 mio. kr. til andre klimaprojekter.